ཆོས་ལུགས་ཚང་མར་ངོས་ཀྱིས་གུས་པ་བྱེད་ཀྱི་ཡོད།ཧ་ཅང་ཡག་པོ་རེད།ཆོས་ལུགས་ཚང་མ་མིས་ཆོས་ལུགས་ཡིན་པས་མིར་སྐྱེས་པའི་སྐབས་ནས་རྩ་ཆེ་ཤོས་བྱམས་བརྩེ་ཆགས་ཡོད་པ་རེད།སྐྱེས་པའི་སྐབས་ནས་མི་ལ་བྱམས་བརྩེ་མེད་ན་ཕྲུ་གུ་འཚོ་མི་ཐུབ་པར་ཤི་འགྲོ་བ་རེད།བྱམས་བརྩེ་ལ་བརྟེན་ནས་མི་སྐྱེས་པ་དང་བྱམས་བརྩེ་ལ་བརྟེན་ནས་མི་འཚོ་བཞིན་ཡོད།དེར་བརྟེན།མིའི་ཆོས་ལུགས་ཚང་མས་བྱམས་བརྩེ་གཙོ་བོར་བྱས་ཏེ་བཤད་ཡོད་པ་ཧ་ཅང་གསལ་པ་རེད།ཆོས་ལུགས་ཚང་མས་མི་ལ་ཕན་གྱི་ཡོད་པ་རེད།ཆོས་ལུགས་ཚང་མས་བྱམས་བརྩེ་གསུངས་ཡོད་ཀྱང་ཆོས་ལུགས་བྱེད་མཁན་གྱིས་བྱམས་བརྩེ་གལ་ཆེན་པོར་མ་བརྩིས་པར་ཆོས་ལུགས་འཐེན་འཁྱེར་དང་ཞེན་ཁོག་བྱས་ཏེ་གསོད་རེས་གཏོང་མཁན་འདུགཧ་ཅང་ཐབས་སྐྱོ་བོ་རེད།གང་ལྟར་ཆོས་ལུགས་ཚང་མ་མིའི་ཆོས་ལུགས་ཡིན་པས་བྱམས་བརྩེ་བཤད་མཁན་ཤ་སྟག་རེད།ཡིན་ནའང་།རིགས་པའི་ཐོག་ནས་འགྲེལ་བཤད་རྒྱག་ཆེད་ཆོས་ལུགས་གཞན་པ་བཀའ་འདྲི་ཞུས་ན་དེ་འདྲི་རྒྱུ་ཡོད་པ་མ་རེད།དེ་དཀོན་མཆོག་རང་གིས་མཁྱེན་གྱི་རེད་ཟེར་བ་མ་གཏོགས་གང་ཡང་ཡོད་པ་རེད།དེ་མིན་དྲི་བ་དྲིས་ཆོག་གི་མ་རེད་ཟེར་གྱི་འདུགནཱ་ལེནྡྲའི་ཆོས་རྒྱུད་ནི་བཅོམ་ལྡན་འདས་རང་གིས་ཀྱང་ང་ལ་དད་པ་བྱས་མོས་པ་བྱས་ཏེ་ངས་གང་བཤད་པ་བརྩི་དགོས་པ་མ་རེད།ངས་བཤད་ཡོད་པ་ལ་ཁྱོད་རང་ཚོས་བརྟག་དཔྱད་བྱོས།རྒྱུ་མཚན་ལྡན་པ་ཞིག་ཡོང་གི་འདུག་ཚེ་དེ་ཉམས་ལེན་བྱོས།དགེ་སློང་དག་དང་མཁས་རྣམས་ཀྱིས།།བསྲེག་བཅད་བརྡར་བའི་གསེར་བཞིན་དུ།།ལེགས་པར་བརྟག་ལ་ང་ཡི་བཀའ།།བླང་བར་བྱ་ཡི་གུས་ཕྱིར་མིན།།ཞེས་གསུངས་ཡོད།